Komission asetus (EY) N:o 1576/2000, annettu 19 päivänä heinäkuuta 2000, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä



Virallinen lehti nro L 181 , 20/07/2000 s. 0035 - 0036



Komission asetus (EY) N:o 1576/2000, annettu 19 päivänä heinäkuuta 2000, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 1509/2000(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Saksa ja Ruotsi ovat asetuksen (ETY) N:o 2081/92 5 artiklan mukaisesti toimittaneet komissiolle maantieteellisiä merkintöjä koskevat kirjaamishakemukset. (2) Kyseisen asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaiset, varsinkin kun niissä on kaikki 4 artiklassa vaadittavat tiedot. (3) Kyseisen asetuksen 7 artiklassa tarkoitettuja rekisteröinnin vastaisia väitteitä toimitettiin komissiolle sen jälkeen, kun tämän asetuksen liitteessä esitettävät nimitykset julkaistiin Euroopan yhteisöjen virallisessa lehdessä(3), mutta ne katsottiin perusteettomiksi ja näin ollen ne hylättiin. Nämä vastaväitteet eivät siis anna riittävästi aihetta pitää nimityksiä kyseisen asetuksen säännösten vastaisinä. (4) Tämän vuoksi nämä nimitykset on lisättävä "Suojattujen alkuperänimitysten ja suojattujen maantieteellisten merkintöjen rekisteriin" ja näin ollen niitä on pidettävä yhteisössä suojattuina maantieteellisinä merkintöinä. (5) Tämän asetuksen liitteellä täydennetään komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1338/2000(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä mainittavilla nimityksillä ja lisätään nämä nimitykset "Suojattujen alkuperänimitysten ja suojattujen maantieteellisten merkintöjen rekisteriin" asetuksen (ETY) N:o 2081/92 6 artiklan 3 kohdan mukaisina suojattuina maantieteellisinä merkintöinä (SMM). 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 2000. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EYVL L 174, 13.7.2000, s. 7. (3) EYVL C 263, 17.9.1999, s. 4; EYVL C 250, 2.9.1999, s. 3. (4) EYVL L 327, 18.12.1996, s. 11. (5) EYVL L 154, 27.6.2000, s. 5. LIITE IHMISRAVINNOKSI TARKOITETUT PERUSTAMISSOPIMUKSEN LIITTEESSÄ I MAINITUT TUOTTEET Leipomo-, konditoria-, makeis- ja keksituotteet SAKSA Meißner Fummel (SMM) RUOTSI Skånsk spettkaka (SMM)